CELEX: 32018R1263
Language: lv
Date: 2018-09-20 00:00:00
Title: Komisijas Īstenošanas regula (ES) 2018/1263 (2018. gada 20. septembris), ar ko atbilstoši Eiropas Parlamenta un Padomes Regulai (ES) 2018/644 izveido veidlapas, ar kurām paku piegādes pakalpojumu sniedzēji iesniedz informāciju

21.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 238/65
               
            
         KOMISIJAS ĪSTENOŠANAS REGULA (ES) 2018/1263
         (2018. gada 20. septembris),
         ar ko atbilstoši Eiropas Parlamenta un Padomes Regulai (ES) 2018/644 izveido veidlapas, ar kurām paku piegādes pakalpojumu sniedzēji iesniedz informāciju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 18. aprīļa Regulu (ES) 2018/644 par pārrobežu paku piegādes pakalpojumiem (1) un jo īpaši tās 4. panta 4. punktu,
         tā kā:
         
                     (1)
                  
                  
                     Regulā (ES) 2018/644 papildus noteikumiem, kas izklāstīti Eiropas Parlamenta un Padomes Direktīvā 97/67/EK (2), ir paredzēti īpaši noteikumi nolūkā veicināt labākus pārrobežu paku piegādes pakalpojumus. Šie noteikumi konkrēti attiecas uz paku piegādes pakalpojumu regulatīvo uzraudzību un konkrētu pārrobežu paku piegādes pakalpojumu tarifu pārredzamību.
                  
               
                     (2)
                  
                  
                     Regulā (ES) 2018/644 noteikts, ka paku piegādes pakalpojumu sniedzēji tās dalībvalsts, kurā tie veic uzņēmējdarbību, valsts regulatīvajai iestādei iesniedz informāciju par sevi, izmantojot Komisijas izveidotu veidlapu.
                  
               
                     (3)
                  
                  
                     Regulas (ES) 2018/644 4. panta 1. punktā prasīts informāciju par paku piegādes pakalpojumu sniedzēju iesniegt tikai vienu reizi un par visām minētās informācijas izmaiņām valsts regulatīvo iestādi informēt 30 dienu laikā. Regulas (ES) 2018/644 4. panta 3. punktā prasīts informāciju par paku piegādes pakalpojumu sniedzēja darbībām iesniegt katru gadu. Tādēļ minētās informācijas iesniegšanai ir lietderīgi izveidot divas atsevišķas veidlapas.
                  
               
                     (4)
                  
                  
                     Lai izvairītos no paku dubultas uzskaites, sniedzot informāciju par iepriekšējā kalendārajā gadā apstrādāto paku skaitu un apgrozījumu, paku piegādes pakalpojumu sniedzējiem būtu jānorāda, vai paku piegādes pakalpojumi ir nolīgti ar sūtītāju vai apstrādāti cita paku piegādes pakalpojumu sniedzēja vārdā. Iesniegtajā informācijā būtu arī jāiekļauj informācija par to, vai pakas nosūtītas uz galamērķiem Savienībā vai ārpus tās vai saņemtas no galamērķiem Savienībā vai ārpus tās, jo tas ietekmē attiecīgā pakalpojumu sniedzēja veiktos pasta piegādes ķēdes posmus.
                  
               
                     (5)
                  
                  
                     Ievērojot to, ka pieprasītā informācija ir jāapstrādā dalībvalstu valsts regulatīvajām iestādēm, un ņemot vērā šo iestāžu zinātību, veidlapas ir izstrādātas ciešā sadarbībā ar Eiropas Regulatoru grupu pasta pakalpojumu nozarē.
                  
               
                     (6)
                  
                  
                     Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 97/67/EK 21. pantu,
                  
               IR PIEŅĒMUSI ŠO REGULU.
         
            1. pants
            Veidlapas Regulas (ES) 2018/644 4. panta 1. un 3. punktā minētās informācijas iesniegšanai ir norādītas šīs regulas I un II pielikumā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 20. septembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 112, 2.5.2018., 19. lpp.
         
         
            (2)  Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (OV L 15, 21.1.1998., 14. lpp.).
      
      
         
            I PIELIKUMS
            Teksts attēlu
            
               Veidlapa Regulas (ES) 2018/644 4. panta 1. punktā minētās informācijas iesniegšanai (1)
               1. tabula. Informācija par paku piegādes pakalpojumu sniedzēju
               Nosaukums
               Juridiskais statuss un forma
               Reģistrācijas numurs komercreģistrā vai līdzīgā reģistrā
               PVN identifikācijas numurs
               Uzņēmuma adrese
               Attiecīgā gadījumā – nosaukums paku piegādes pakalpojumu sniedzēju grupai vai franšīzes tīklam, pie kā pieder paku piegādes pakalpojumu sniedzējs
               Iesniegšanas datums
               2. tabula. Kontaktpersonas kontaktinformācija
               Vārds, uzvārds
               Amats
               E-pasta adrese
               Tālruņa numurs
               3. tabula. Piedāvāto paku piegādes pakalpojumu veidi (2)
               Pasta piegādes ķēdes posmi
               Savākšana
               Šķirošana
               Pārvadāšana
               Piegāde
               UPPS (3) darbības jomā
               Ārpus UPPS darbības jomas
               Piezīmes
               4. tabula. Piedāvāto paku piegādes pakalpojumu sīks apraksts (4)
               5. tabula. Paku piegādes pakalpojumu vispārīgie noteikumi (5)
               Saite(-es):
               (1) Saskaņā ar Regulas (ES) 2018/644 4. panta 5. punktu valsts regulatīvās iestādes var noteikt informācijas prasības papildus minētās regulas 4. panta 1. punktā minētajām prasībām. Uz prasību iesniegt Regulas (ES) 2018/644 4. panta 1. punktā minēto informāciju attiecas minētās regulas 4. panta 6. un 7. punkts.
               (2) Atzīmēt lodziņus, kas atbilst piedāvātajiem pakalpojumiem. Ja pakalpojumu piedāvā apakšuzņēmējs, lodziņu neatzīmēt.
               (3) Universālā pasta pakalpojuma saistības.
               (4) Ja iespējams, sniegt šo informāciju un norādīt, vai pakalpojums ietver pievienoto vērtību.
               (5) Pievienot attiecīgo dokumentu kopijas šīs veidlapas pielikumā. Sniegt arī detalizētu aprakstu par lietotājiem pieejamām sūdzību procedūrām un jebkādiem iespējamiem atbildības ierobežojumiem. Ja attiecīgie dokumenti ir pieejami tiešsaistē, norādīt saiti(-es).
            
         
      
      
         
            II PIELIKUMS
            Teksts attēlu
            
               Veidlapa Regulas (ES) 2018/644 4. panta 3. punktā minētās informācijas iesniegšanai (1)
               Paku piegādes pakalpojumu sniedzēja nosaukums
               Reģistrācijas numurs komercreģistrā vai līdzīgā reģistrā
               Iesniegšanas datums (2)
               Kontaktpersonas vārds, uzvārds
               Gads, par kuru ir iesniegta informācija
               1. tabula. Iepriekšējā kalendārajā gadā apstrādāto paku skaits (3) un paku piegādes pakalpojumu gada apgrozījums iepriekšējā kalendārajā gadā (4) tajā dalībvalstī, kurā paku piegādes pakalpojumu sniedzējs veic uzņēmējdarbību (5)
               1.1. tabula. Iekšzemes paku piegādes pakalpojumi
               Vienība
               Nolīgts ar sūtītāju
               Apstrādāts cita pakalpojumu sniedzēja vārdā
               Piezīmes
               Paku skaits (6)
               Apgrozījums paku piegādes pakalpojumu jomā (7)
               1.2. tabula. Ienākošie pārrobežu paku piegādes pakalpojumi (Savienībā/EEZ un ārpus Savienības/EEZ)
               Vienība
               Nolīgts ar sūtītāju
               Apstrādāts cita pakalpojumu sniedzēja vārdā
               Piezīmes
               Kopējais ienākošo paku skaits (1)
               t. sk. no Savienības/EEZ ienākošo paku skaits (1)
               t. sk. no valstīm ĀRPUS Savienības/EEZ ienākošo pakuskaits (1)
               Ienākošo paku piegādes pakalpojumu apgrozījums (2)
               t. sk. no Savienības/EEZ ienākošo paku piegādes pakalpojumu apgrozījums (2)
               t. sk. no valstīm ĀRPUS Savienības/EEZ ienākošo paku piegādes pakalpojumu apgrozī-jums (2)
               1.3. tabula. Izejošie pārrobežu paku piegādes pakalpojumi (Savienībā/EEZ un ārpus Savienības/EEZ)
               Vienība
               Nolīgts ar sūtītāju
               Apstrādāts cita pakalpojumu sniedzēja vārdā
               Piezīmes
               Paku skaits (1)
               t. sk. uz Savienību/EEZ izejošo paku skaits (1)
            
            Teksts attēlu
            
               t. sk. uz valstīm ĀRPUS Savienības/EEZ izejošo pakuskaits (1)
               Kopējais izejošo paku piegādes pakalpojumu apgrozījums (2)
               t. sk. uz Savienību/EEZ izejošo paku piegādes pakalpojumu apgrozī-jums (2)
               t. sk. uz valstīm ĀRPUS Savienības/EEZ izejošo paku piegādes pakalpojumu apgrozī-jums (2)
               2. tabula. To personu skaits, ko paku piegādes pakalpojumu sniedzējs nodarbinājis iepriekšējā kalendārajā gadā un kas iesaistītas paku piegādes pakalpojumu nodrošināšanā tajā dalībvalstī, kurā pakalpojumu sniedzējs veic uzņēmējdarbību
               30.6.20XX.
               31.12.20XX.
               Piezīmes
               Pilnas slodzes darbinieki
               Nepilnas slodzes darbinieki
               Pagaidu darbinieki
               Pašnodarbinātie
               KOPĀ
               3. tabula. Informācija par paku piegādes pakalpojumu veidiem, ko snieguši paku piegādes pakalpojumu sniedzēju apakšuzņēmēji (8)
               Apakšuzņē-mēja nosaukums
               Savākšana
               Šķirošana
               Pārvadāšana
               Piegāde
               Piezīmes
               Kopējais apakšuzņēmējuskaits (9)
               1. apakšuzņēmējs (10)
               2. apakšuzņēmējs (5)
               3. apakšuzņēmējs (5)
               4. apakšuzņēmējs (5)
               5. apakšuzņēmējs (5)
            
            Teksts attēlu
            
               4. tabula. Paku piegādes pakalpojumu sniedzēju apakšuzņēmēju nosaukumi (11)
               Apakšuzņēmēju numerācija
               Apakšuzņēmēja nosaukums
               Piezīmes
               (…) (12)
               (…)
               5. tabula. Jebkurš publiski pieejams cenu saraksts, ko katra kalendārā gada 1. janvārī piemēro paku piegādes pakalpojumiem (13)
               Saraksts pievienots kā ... pielikums. ….
               Saite(-es):
               (1) Saskaņā ar Regulas (ES) 2018/644 4. panta 5. punktu valsts regulatīvās iestādes var noteikt informācijas prasības papildus minētās regulas 4. panta 3. punktā minētajām prasībām. Uz prasību iesniegt Regulas (ES) 2018/644 4. panta 3. punktā minēto informāciju attiecas minētās regulas 4. panta 6. un 7. punkts.
               (2) Saskaņā ar 4. panta 3. punktu veidlapa ir jāiesniedz līdz katra kalendārā gada 30. jūnijam.
               (3) T. sk. sūtījumi saistībā ar darbībām, kas attiecas gan uz standartpakām, gan uz vēstuļpasta sūtījumu plūsmā apstrādāto preču sūtījumiem.
               (4) Ja sniegtā informācija balstās uz aplēsēm, aprakstīt pamatojumu.
               (5) Sniegt informāciju par faktiskajiem paku piegādes pakalpojumiem, ko iepriekšējā kalendārajā gadā dalībvalstī ir sniedzis uzņēmums (iepriekš norādīts kā “gads, par kuru ir iesniegta informācija”).
               (6) Norādīt tūkstošos (‘000).
               (7) Norādīt tūkstošos valsts valūtā, bez PVN.
               (8) Sniegt aplēsi par to apakšuzņēmēju skaitu, kuri sniedz jebkuru pakalpojumu pasta piegādes ķēdē.
               (9) Norādīt katrā attiecīgajā posmā iesaistīto apakšuzņēmēju skaitu (summa var pārsniegt apakšuzņēmēju kopējo skaitu, jo daži apakšuzņēmēji var sniegt pakalpojumus vairākos posmos).
               (10) Sniegt piecu lielāko apakšuzņēmēju nosaukumus un norādīt, kuros piegādes ķēdes posmos tie darbojas.
               (11) Sniegt informāciju par apakšuzņēmējiem iepriekšējā kalendārajā gadā.
               (12) Sniegt informāciju vai nu tieši tabulā, vai pievienot šai veidlapai dokumentu, kurā uzskaitīti apakšuzņēmēji.
               (13) Pievienot šai veidlapai sarakstu un, ja saraksts ir pieejams tiešsaistē, norādīt saiti(-es).